Nr. C 79/8 De Europæiske Fællesskabers Tidende 26. 3. 88 
II 
(Forberedende retsakter) 
KOMMISSIONEN 
Forslag til Rådets direktiv om opkrævning af afgifter på tunge lastvogne med henblik på 
dækning af transportinfrastrukturomkostningerne 
KOM(87) 716 endelig udg. 
(Forelagt Rådet af Kommissionen den 15. januar 1988) 
(88/C 79/12) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75 og 
99, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Et af målene for den fælles transportpolitik er fjernelsen 
af forskelle, der er af en sådan art, at de i væsentlig grad 
fordrejer konkurrencevilkårene inden for transporten; 
forskellene kommer blandt andet til udtryk på transport­
afgiftsområdet; det er i denne forbindelse nødvendigt at 
træffe foranstaltninger, der navnlig skal have til formål at 
tilnærme medlemsstaternes bestemmelser vedrørende 
afgifter på tunge lastvogne til hinanden og undgå 
dobbeltbeskatning af sådanne køretøjer; 
behovet for at træffe særlige foranstaltninger med 
henblik på at nå disse mål er anført i Rådets beslutning 
65/271/EØF af 13. maj 1965 om harmonisering af visse 
bestemmelser, der har indvirkning på konkurrencen 
inden for transporten med jernbane, ad landeveje og sejl­
bare vandveje ('); 
transporten inden for medlemsstaternes ikke europæiske 
territorier udføres under vilkår, der er fundamentalt 
forskellige fra dem, der gælder i Europa; dette direktiv 
bør derfor ikke omfatte disse territorier; 
ovennævnte mål bør nås gennem en gradvis tilpasning af 
de nationale afgiftsordninger for anvendelse eller besid­
delse af tunge lastvogne; den indbyrdes tilpasning af 
afgiftsordningernes struktur bør prioriteres, og med dette 
for øje bør grundlaget for afgiftsberegningen for sådanne 
køretøjer være disse køretøjers højst tilladte bruttovægt 
inden for kategorier, der klassificeres på grundlag af 
akselantal og akseltype; 
(*) EFT nr. 88 af 24. 5. 1965, s. 1500/65. afgiftssatserne bør fastsættes på en sådan måde, at de 
afspejler de omkostninger, som disse køretøjer forårsager 
for vejinfrastrukturen; derfor bør afgiften for et køretøj, 
idet der tages hensyn til dieselolieafgiften, som vil være 
harmoniseret på fællesskabsplan inden udgangen af 1992, 
eller til afgifter med lignende virkning, mindst dække de 
trafikrelaterede omkostninger, der er forbundet med det 
pågældende køretøjs benyttelse af infrastrukturen; i 
forbindelse med fastsættelsen af afgiftssatser bør der 
tages højde for de virkninger, der følger af erlæggelse af 
vejafgifter for benyttelse af visse vejinfrastrukturer i visse 
medlemsstater; 
Kommissionen bør i anden fase udarbejde metoder til 
fastlæggelse af afgiftssaterne i overensstemmelse med 
ovennævnte principper; i denne forbindelse bør de 
eksterne omkostninger under hensyntagen til konkur­
rencen mellem de forskellige transportformer tages i 
betragtning; endvidere skal der på grundlag af område­
princippet indføres en mere hensigtsmæssig ordning for 
betaling af afgifter på køretøjer; 
man bør derfor i første omgang begrænse tilpasningen af 
de nationale afgiftsordninger til kun at omfatte diesel­
drevne erhvervskøretøjer over en vis vægtgrænse, der 
anvendes til godstransport inden for Fællesskabet; det 
bør i visse særlige tilfælde være muligt at give fritagelse 
for eller nedslag i afgiften eller at sætte den op, samt 
endvidere at anvende de nye afgiftssatser progressivt i 
tilfælde, hvor afgiftsbelægningen af visse særlige køre­
tøjer vil undergå en væsentlig ændring; 
i en overgangsperiode, der munder ud i indførelsen af en 
fælles ordning for fastsættelse af afgiftssatser, skal der 
træffes øjeblikkelige foranstaltninger med henblik på at 
hindre, at der udvikler sig divergerende tendenser med 
hensyn til afgifter på køretøjer — 
UDSTEDT FØLGENDE DIREKTIV: 
Artikel 1 
1. Medlemsstaterne tilpasser deres afgiftsordninger for 
anvendelse eller besiddelse af tunge lastvogne i overens­
stemmelse med nærværende direktiv. 
26. 3. 88 De Europæiske Fællesskabers Tidende Nr. C 79/9 
2. Dette direktiv gælder ikke for medlemsstaternes 
ikke europæiske områder. Det gælder heller ikke for De 
Kanariske Øer, Ceuta og Melilla, Azorerne og Madeira. 
Artikel 2 
1. I dette direktiv forstås ved »tunge lastvogne« selv­
kørende køretøjer, påhængsvogne eller sættevogne, der 
er registreret i en medlemsstat, eller, såfremt de ikke er 
registreret, tilhører virksomheder, der er etableret i en 
medlemsstat, eller personer, der er bosiddende i en 
medlemsstat, eller som anvendes inden for en medlems­
stat af disse virksomheder eller personer, under forud­
sætning af, at: 
— lastvognes trækkraft hidrører fra en dieselmotor 
— lastvognens anvendes til godstransport ad landevej 
— lastvognens højst tilladte bruttovægt mindst er: 
i) 12 tons for en enkelt lastbil eller et trækkende 
køretøj, hvad enten køretøjet anvendes separat 
eller som del af et vogntog eller et sættevognstog 
ii) 4 tons for en påhængsvogn i et vogntog eller en 
sættevogn i et sættevognstog, hvor det trækkende 
køretøjs vægt mindst er 12 tons 
iii) 16 tons for et vogntog eller et sættevognstog, 
hvor det trækkende køretøjs vægt er under 12 
tons. 
Disse grænser gælder, uanset om de enkelte dele af 
vogntoget eller af sættevognstoget er pålagt afgifter 
samlet eller særskilt. Med henblik på at fastsætte vægten 
af de enkelte dele i et sættevognstog skal den del af 
sættevognens vægt, der hviler på det trækkende køretøjs 
tilkobling, lægges til det trækkende køretøjs vægt og 
trækkes fra sættevognens vægt. 
2. Medlemsstaterne kan undtage køretøjer, der 
tilhører de væbnede styrker og politiet, og køretøjer, der 
tilhører, eller som er registerert i, en offentlig, regional 
eller lokal myndigheds navn, fra bestemmelserne i 
nærværende direktiv. 
Artikel 3 
Uanset bestemmelserne i artikel 5 gælder tilpasningen af 
de i artikel 1 anførte afgiftsordninger for følgende 
afgifter: 
— Belgien: 
taxe de circulation sur les véhicules automobiles / 
verkeersbelasting op de autovoertuigen 
— Danmark: 
vægtafgift af motorkøretøjer m.v. 
— Tyskland: 
Kraftfahrzeugsteuer — Grækenland: 
Té^i Ki)icA,o<popiag 
— Spanien: 
a) impuesto municipal de circulation 
b) licencia fiscai 
— Frankrig: 
a) taxe speciale sur certains véhicules routiers 
b) taxe differentielle sur les véhicules å moteur 
— Irland: 
vehicle excise duties 
— Italien: 
a) tassa di circolazione sugli autoveicoli 
b) addizionale del 5 % sulla tassa di circolazione 
— Luxembourg: 
taxe sur les véhicules automoteurs 
— Nederlandene: 
motorrijtuigenbelasting 
— Portugal: 
a) imposto de camionagem 
b) imposto de circulacao 
— Det Forenede Kongerige: 
vehicle excise duties. 
Artikel 4 
1. Medlemsstaterne undlader at opkræve andre 
afgifter for anvendelse eller besiddelse af tunge lastvogne 
end dem, der er omhandlet i artikel 3. 
2. Bestemmelserne i stk. 1 er ikke til hinder for, at 
medlemsstaterne kan indføre eller bibeholde: 
a) mindre særlige afgifter, som f.eks. registreringsafgifter 
på køretøjer, som opkræves i visse medlemsstater, 
eller afgifter på køretøjer eller læs af særlig stor vægt 
eller særlig store dimensioner 
b) parkeringsafgifter og afgifter for kørsel i byer 
c) afgifter (vejafgifter) for benyttelse af vejinfrastruk­
turer på de i artikel 5 anførte betingelser. 
3. Uanset bestemmelserne i stk. 1 er medlemsstaterne, 
indtil det i artikel 10 omhandlede arbejde er afsluttet, 
bemyndiget til at lægge afgifter på tunge lastvogne 
beregnet på grundlag af omkostningerne som følge af 
den luftforurening og støjforurening, som sådanne køre­
tøjer forårsager. 
Nr. C 79/10 De Europæiske Fællesskabers Tidende 26. 3. 88 
. Artikel 5 
1. Opkrævning af vejafgifter på tunge lastvogne er 
kun tilladt på følgende betingelser: 
a) afgifterne opkræves uden direkte eller indirekte 
hensyntagen til nationalitet eller transportens afsen­
delses- eller bestemmelsessted 
b) afgifterne skal stå i rimeligt forhold til omkostnin­
gerne i forbindelse med bygningen, driften og benyt­
telsen af den pågældende infrastruktur 
c) opkrævningen af afgifterne skal tilrettelægges på en 
sådan måde, at den sinker trafikstrømmen mindst 
muligt; med dette for øje tilpasser medlemsstaterne 
deres opkrævningsordninger, således at de er i over­
ensstemmelse med den seneste og mest effektive 
teknologi. 
2. Nye vejafgifter kan kun indføres på vejetrækninger, 
der færdiggøres efter ikrafttrædelsen af nærværende 
direktiv. 
Artikel 6 
1. Med henblik på afgiftsfastsættelsen inddeles tunge 
lastvogne i kategorier efter akselantal og akseltype. 
2. Inden for hver kategori eller underkategori er 
grundlaget for afgiftsberegningen den højst tilladte brut­
tovægt for tunge lastvogne. 
3. Afgiftssatserne differentieres trinvis på grundlag af 
bruttovægten, idet hvert trin ikke må overstige 2 000 kg. 
Artikel 7 
1. Procedurerne for pålægning og opkrævning af 
afgifter fastlægges af de enkelte medlemsstater. 
2. Såfremt der er tale om sættevognstog og påhængs­
vogntog, kan afgiftssatserne beregnes på grundlag af: 
— hver del af vogntoget for sig, eller 
— vogntoget som helhed. 
Artikel 8 
1. Tunge lastvogne er fritaget for de i artikel 3 
omhandlede afgifter i andre medlemsstater end den 
medlemsstat, under hvis jurisdiktion de hører. Sådanne 
køretøjer er omfattet af disse afgifter, som om de 
udelukkende blev anvendt i den medlemsstat, under hvis 
jurisdiktion de hører. 
2. Med forbehold af bestemmelserne i artikel 8 i 
Rådets direktiv 75/130/EØF af 17. februar 1975 om 
indførelse af fælles regler for visse former for kombineret godstransport mellem medlemsstaterne (1), som ændret 
ved Rådets direktiv 82/6037EØF (2), må medlemssta­
terne ikke undtage tunge lastvogne fra eller give dem 
nedslag i de afgifter, der er omhandlet i artikel 3, især 
ikke: 
a) med den begrundelse, at de befinder sig på en anden 
medlemsstats område, eller 
b) med den begrundelse, at de eventuelt har betalt de i 
artikel 5 omhandlede motorvejsafgifter, eller 
c) under henvisning til visse kvantitative eller kvalitative 
egenskaber ved de tunge lastvogne (f.eks. køretø­
jernes alder, antal køretøjer i en enkelt virksomhed, 
osv.). 
3. Medlemsstaterne må ikke yde nogen tilbagebetaling 
af afgifter på køretøjer på grundlag af afgifter på diesel­
olie, der eventuelt er betalt for køretøjer fra disse 
medlemsstater for den periode, i hvilken de befinder sig 
på andre medlemsstaters område. 
4. Medlemsstaterne kan imidlertid undtage de i artikel 
2 omhandlede køretøjer fra at betale afgift eller kan 
nedsætte denne i forhold til den tid, disse køretøjer 
befinder sig på tredjelandes område, såfremt der af de 
pågældende køretøjer afkræves afgifter på køretøjer i 
lighed med de afgifter, der er omhandlet i nærværende 
direktiv. 
Artikel 9 
1. Med umiddelbar virkning fra datoen for vedta­
gelsen af dette direktiv, og medmindre andet er fastsat i 
stk. 2, undader medemsstaterne at nedsætte de eksiste­
rende afgiftssatser for tunge lastvogne. Medlemsstaterne 
kan imidlertid forhøje afgiftssatserne på køretøjer med 
henblik på at opnå en bedre dækning af infrastrukturom­
kostningerne. 
2. Efter samråd med Kommissionen kan medlemssta­
terne imidlertid nedsætte afgifterne på tunge lastvogne, 
såfremt der finder betydelige stigninger sted i det afgifts­
niveau for dieselolie, der er gældende på datoen for 
vedtagelsen af nærværende direktiv. Senest to måneder 
efter modtagelsen af meddelelse herom fra de pågæl­
dende medlemsstater fremsætter Kommissionen udta­
lelser. 
Artikel 10 
1. Efter den 31. december 1992 dækkes infrastruktur­
omkostningerne af brugerne ved hjælp af en kombina­
tion af afgifter på besiddelse eller anvendelse af tunge 
lastvogne, der opkræves i overensstemmelse med områ­
deprincippet, og vejafgifter, hvor sådanne findes, idet der 
dog tages hensyn til den omstændighed, at dieselolieaf­
gifterne på det tidspunkt vil være harmoniseret på fælles­
skabsplan. Anvendelse af områdeprincippet betyder, at 
fordelingen af infrastrukturomkostningerne fastsættes for 
hver køretøjskategori på grundlag af det omfang, hvori 
vejinfrastrukturen i indregistreringslandet og i Fælles­
skabets øvrige medlemsstater benyttes. 
O EFT nr. L 48 af 22. 2. 1975, s. 31. 
(2) EFT nr. L 247 af 23. 8. 1982, s. 6. 
26. 3. 88 De Europæiske Fællesskabers Tidende Nr. C 79/11 
2. Senest den 1. juli 1989 fremsætter Kommissionen 
forslag om gennemførelse af de i ovenstående stk. 1 
anførte principper med henblik på Rådets vedtagelse 
heraf senest den 31. december 1990. 
Forslaget skal især indeholde bestemmelser om metoder 
til beregning, fordeling og dækning af infrastrukturom­
kostninger samt ordninger for opkrævning og fordeling 
af midler. 
Artikel 11 
1. Efter samråd med Kommissionen træffer medlems­
staterne de nødvendige foranstaltninger for at efter­komme dette direktiv senest den 1. januar 1990. 
Medlemsstaterne underretter Kommissionen om de 
foranstaltninger, de træffer for at gennemføre direktivet. 
2. De medlemsstater, der på datoen for vedtagelsen af 
nærværende direktiv ikke anvender højst tilladte brutto­
vægt som afgiftssatsgrundlag, kan forlænge den periode, 
i hvilken de bringer køretøjsafgiften i overensstemmelse 
med bestemmelserne i artikel 6, stk. 2 og 3, til den 31. 
december 1992. 
Artikel 12 
Dette direktiv er rettet til medlemsstaterne.